La regidoria de Servicis planteja la unificació de les tarifes del bus municipal
15 de febrer de 2017

La regidoria d'Obres i Servicis de Llíria presentarà, en el ple que se celebrarà demà, una proposta per a la modificació de l'ordenança reguladora de la taxa per transport públic de viatgers amb la que es pretén unificar les tarifes del servici de l'autobús municipal.

En l'actualitat, les línies que recorren les urbanitzacions tenen una tarifa superior a la què discorre pel nucli urbà i l'hospital, per la qual cosa el que es planteja és igualar el preu dels dos bitllets.

L'edil d'Obres i Servicis, Francesc Fombuena, ha destacat que esta iniciativa de l'equip de Govern “pretén eliminar esta dualitat tarifària entre usuaris del servici, equiparant el preu dels bitllets al més econòmic, a fi d'eliminar eixes distincions i fomentar l'ús del transport municipal col•lectiu”.

“Esta nova tarifa ve a donar resposta a la reestructuració que es projecta del servici amb cinc línies circulars que puguen enllaçar-se en parades intercanviadores que permeten arribar, per exemple, a l'hospital des de les urbanitzacions, i viceversa, permetent-se transbords de línies amb el mateix bitllet sempre que no hagen discorregut més de 90 minuts des de la seua validació”, ha explicat el regidor.

Amb totes estes mesures, l'Ajuntament de Llíria vol potenciar l'ús del transport públic per a facilitar la mobilitat, reduir les emissions de CO2 i la presència dels vehicles privats en el nucli urbà.

Proposta tarifes bus per a totes les línies:

Bitllet ordinari

0,65 €

Bo 10 bitllets ordinaris per a jubilats i pensionistes, posseïdors del carnet expedit per

Servicis  Socials

1,55 €

Bono 10 bitllets ordinaris per a titulars del Carnet Jove (fins a 26 anys)

3,25 €

Bo 10 bitllets ordinaris

5,05 €

Bo mensual amb núm. de recorreguts il·limitat per a titulars del Carnet Jove (fins a 26 anys)

5,05 €

Bo anual amb nombre de recorreguts il·limitat per a jubilats i pensionistes, posseïdors del carnet expedit per Servicis  Socials

15,05 €

La validesa del bitllet s'estendrà durant els 90 minuts següents a la seua validació, podent-se realitzar transbords de línies